CELEX: C2006/022/11
Language: fi
Date: 2006-01-28 00:00:00
Title: Yhdistetyt asiat C-396/05 ja C-419/05: Sozialgericht Berlinin  27.9.2005  tekemällään päätöksellä esittämä ennakkoratkaisupyyntö asiassa Doris Habelt (C-396/05) ja Martha Möser (C-419/05) vastaan Deutsche Rentenversicherung Bund

28.1.2006   
            
            
               FI
            
            
               Euroopan unionin virallinen lehti
            
            
               C 22/6
            
         Sozialgericht Berlinin 27.9.2005 tekemällään päätöksellä esittämä ennakkoratkaisupyyntö asiassa Doris Habelt (C-396/05) ja Martha Möser (C-419/05) vastaan Deutsche Rentenversicherung Bund
   (Yhdistetyt asiat C-396/05 ja C-419/05)
   (2006/C 22/11)
   Oikeudenkäyntikieli: saksa
   Sozialgericht Berlin on pyytänyt 27.9.2005 tekemillään päätöksillä, jotka ovat saapuneet yhteisöjen tuomioistuimeen 14. ja 28.11.2005, Euroopan yhteisöjen tuomioistuimelta ennakkoratkaisua asiassa Doris Habelt (C-396/05) ja Martha Möser (C-419/05) vastaan Deutsche Rentenversicherung Bund seuraavaan kysymykseen:
   Onko sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 (1) liitteessä VI olevan D osan (aiemmin C osa) Saksa 1 kohta yhteensoveltuva ylemmäntasoisen yhteisön oikeuden kanssa, erityisesti vapaan liikkuvuuden — tässä: EY:n perustamissopimuksen 42 artiklan mukaisen etuuksien maastaviennin — periaatteen kanssa, siltä osin kuin siinä suljetaan pois myös valtakunnan alueella täyttyneiden maksukausien (Reichsgebiets-Beitragszeiten) perusteella maksettavat eläke-etuudet?
   
      (1)  EYVL L 149, s. 2.